ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
ప్రభుత్వ చర్యలతో పెరిగిన విదేశీ ప్రత్యక్ష పెట్టుబడులు
2021-22 ఆర్థిక సంవత్సరంలో ఇదివరకెన్నడూ లేని విధంగా 6,31,050 కోట్ల రూపాయల విదేశీ ప్రత్యక్ష పెట్టుబడులు పొందిన దేశం
ఉత్పత్తి రంగాల్లో 89,766  కోట్ల రూపాయల నుంచి 1,58,332  కోట్ల రూపాయలకు చేరిన విదేశీ ప్రత్యక్ష పెట్టుబడులు
కొన్ని వ్యూహాత్మకంగా ముఖ్యమైన రంగాలు మినహా మిగిలిన అన్ని రంగాల్లో ఆటోమేటిక్ రూట్ లో 100% విదేశీ ప్రత్యక్ష పెట్టుబడులకు అనుమతి ఇస్తూ ప్రభుత్వం సరళీకృత పారదర్శక విధానాన్ని అమలు చేస్తున్నది.
విదేశీ ప్రత్యక్ష పెట్టుబడుల విధానం నిబంధనలకు లోబడి ' ఉత్పత్తి' రంగంలో ఆటోమేటిక్ రూట్ లో పెదేశీ పెట్టుబడులను అనుమతించడం జరుగుతుంది. ఉత్పత్తి కార్యక్రమాలను పెట్టుబడి పెట్టే సంస్థ స్వయంగా లేదా చట్టబద్ధంగా కుదుర్చుకున్న కాంట్రాక్టు సంస్థ ప్రిన్సిపల్ నుంచి ప్రిన్సిపల్ లేదా ప్రిన్సిపల్ నుంచి ఏజెంట్ విధానంలో సాగించవచ్చు. ఇంతే కాకుండా, ప్రభుత్వ అనుమతి లేకుండా భారతదేశంలో ఉత్పత్తి చేసిన ఉత్పత్తులను ఈ-కామర్స్,హోల్ సేల్ మరియు/లేదా రిటైల్ విధానాల్లో విక్రయించవచ్చు.
విదేశీ ప్రత్యక్ష పెట్టుబడులకు సంబంధించి ప్రభుత్వం అనుసరిస్తున్న విధానాల వల్ల దేశంలో విదేశీ పెట్టుబడులు భారీగా పెరిగాయి. 2021-22 ఆర్థిక సంవత్సరంలో దేశంలోకి 6,31,050 కోట్ల రూపాయల విలువ చేసే విదేశీ పెట్టుబడులు వచ్చాయి. ఉత్పత్తి రంగాల్లో కూడా పెట్టుబడులు పెరిగాయి. 2020-21 ఆర్థిక సంవత్సరంలో ఉత్పత్తి రంగాల్లో 89,766 కోట్ల విదేశీ పెట్టుబడులు వచ్చాయి. 2021-22 ఆర్థిక సంవత్సరం నాటికి 76% వృద్ధి సాధించి పెట్టుబడులు 1,58,332 కోట్ల రూపాయలకు చేరాయి.
ద్రవ్యోల్బణాన్ని తగ్గించడానికి మరియు కరెంట్ అకౌంట్ లోటు ని నిర్వహించడానికి అనుగుణంగా ద్రవ్య మరియు ఆర్థిక విధానాలను భారతదేశం అమలు చేస్తోంది. నూతనంగా ఎదురవుతున్న ఆర్ధిక అంశాలను దృష్టిలో ఉంచుకుని ద్రవ్య మరియు ఆర్థిక సర్దుబాట్లు చేయబడతాయి.
విదేశీ ద్రవ్య నిధులు  ఎక్కువగా వచ్చేలా చూసేందుకు ఆర్బీఐ అనేక చర్యలు తీసుకుంది. ఆర్బీఐ తీసుకున్న చర్యలు:-
i. పెరుగుతున్న విదేశీ కరెన్సీ నాన్-రెసిడెంట్  [FCNR] మరియు నాన్-రెసిడెంట్  రూపాయి  డిపాజిట్లను నగదు నిల్వల నిష్పత్తి  మరియు చట్టబద్ధమైన ద్రవ్య నిష్పత్తి  నుంచి మినహాయింపు,
ii. 2022 అక్టోబర్ చివరి వరకు వడ్డీ రేట్లపై ఉన్న నిబంధనలతో సంబంధం లేకుండా కొత్తగా FCNR మరియు NRE డిపాజిట్లను సమీకరించడానికి బ్యాంకులకు అనుమతి,
iii. ఫుల్లీ యాక్సిసబుల్ రూట్  కింద 7-సంవత్సరాలు మరియు 14-సంవత్సరాల కాలపరిమితితో జి-సెక్షన్ల కింద యొక్క అన్ని విదేశీ పోర్ట్ఫోలియో పెట్టుబడి జారీ చేయడానికి అనుమతి
iv. స్వల్పకాలిక పరిమితి నుండి G-Secs మరియు అక్టోబర్ 31, 2022 వరకు కార్పొరేట్ రుణాలు,విదేశీ పోర్ట్ఫోలియో పెట్టుబడులకు మినహాయింపు,
v. ఒక సంవత్సరం వరకు అసలు మెచ్యూరిటీతో కమర్షియల్ పేపర్ మరియు నాన్-కన్వర్టబుల్ డిబెంచర్లలో విదేశీ పోర్ట్ఫోలియో పెట్టుబడులు అనుమతించడం,
vi. స్వయంచాలక మార్గంలో బాహ్య వాణిజ్య రుణ పరిమితిని 750 అమెరికా మిలియన్ డాలర్ల నుంచి లేదా ఆర్థిక సంవత్సరానికి దాని సమానమైన 1.5 అమెరికా బిలియన్ డాలర్లకు తాత్కాలిక ప్రాతిపదికన పెంపు
vii. రుణగ్రహీత పెట్టుబడి గ్రేడ్ రేటింగ్కు లోబడి, ECB ఫ్రేమ్వర్క్ కింద ఆల్ ఇన్ కాస్ట్ సీలింగ్ను 100 బేసిస్ పాయింట్లు పెంచడం, మరియు
viii. విదేశీ కరెన్సీ రుణాలను విదేశీ కరెన్సీ ఎగుమతులతో పాటు విస్తృతమైన తుది వినియోగ ప్రయోజనాల కోసం సంస్థలకు రుణాలు ఇవ్వడానికి ఉపయోగించుకోవడానికి ఏడీ తరగతి -I బ్యాంకులకు అనుమతి.
వాణిజ్య మరియు పరిశ్రమల మంత్రిత్వ శాఖ సహాయ మంత్రి శ్రీ సోమ్ ప్రకాష్ ఈరోజు రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
స్వచ్ఛతకు ప్రాధాన్యత ఇస్తున్న తమిళనాడు యువత
గత తొమ్మిదేళ్లుగా స్వచ్ఛ భారత్ మిషన్ విజయవంతంగా అమలు జరుగుతోంది. అన్ని వర్గాలకు చెందిన ప్రజలు కార్యక్రమంలో ఉత్సాహంగా పాల్గొని స్వచ్ఛ భారత్ కోసం కృషి చేస్తున్నారు. సమాజంలోని అన్ని వర్గాలకు చెందిన ప్రజలు చెత్త రహిత భారతదేశ రూపకల్పన కోసం సహకారం అందిస్తున్నారు. స్వచ్ఛత పక్షోత్సవాలకు అన్ని వర్గాలకు చెందిన ప్రజల నుంచి విశేష స్పందన లభించింది. .స్వచ్ఛత ఉద్యమంలో పెద్దలు, పిల్లలు పెద్ద సంఖ్యలో చేరుతున్నారు. తమిళనాడు రాష్ట్రంలో స్వచ్ఛత ద్వారా సేవా కార్యక్రమంలో విద్యార్థులు చురుగ్గా పాల్గొంటున్నారు. విద్యార్థులు ప్రతిరోజూ చేపట్టాల్సిన కార్యక్రమాలను ముందుగానే నిర్ణయిస్తున్నారు. పాఠశాల, కళాశాల విద్యార్థులు పెద్ద ఎత్తున కార్యక్రమంలో పాల్గొంటున్నారు. స్వచ్ఛత పక్షోత్సవాల్లో ఘన వ్యర్థాల నిర్వహణ, ప్లాస్టిక్ వినియోగం వల్ల ప్రమాదాలపై అవగాహన కల్పించేందుకు అనేక కీలక కార్యకలాపాలు ,అవగాహన కార్యక్రమాలు జరిగాయి. రాష్ట్రవ్యాప్తంగా అన్ని యుఎల్బిల పాఠశాలలు, కళాశాలల్లో పరిశుభ్రత కార్యక్రమాలు అమలు చేశారు. . వివిధ సంస్థలు నిర్వహించిన స్వచ్ఛత కార్యక్రమాల్లో 1 లక్ష మందికి పైగా విద్యార్థులు ఉత్సాహంగా పాల్గొన్నారు. . సాధారణ అవగాహన,పరిశుభ్రత ప్రచారాలతో పాటు, అనేక స్థానిక సంస్థలు, మున్సిపల్ కార్పొరేషన్లు, బయో సిఎన్జీ ప్లాంట్లు, బయో మైనింగ్ కేంద్రాలను సందర్శించిన విద్యార్థులు ఘన వ్యర్ధ పదార్ధాల నిర్వహణపై అవగాహన పొందారు. పాఠశాలలు వ్యర్థాల నుంచి సంపద సృష్టిపై పోటీలు నిర్వహించాయి. అనేక మంది మంది విద్యార్థులు వ్యర్థాలను సంపదకు సంబంధించిన కళాఖండాలు తయారు చేసి ప్రదర్శనలో ప్రదర్శించారు.
తడి, పొడి చెత్తను వేరు చేయడం గురించి విద్యార్థులకు వివరించారు. తమ స్వంత తడి చెత్తను నిర్వహించడానికి అన్ని పాఠశాలల్లో ఆన్సైట్ కంపోస్టింగ్ కూడా ప్రారంభించి విద్యార్థులకు ఇంటి కంపోస్టింగ్ ప్రారంభించడానికి సులభమైన పద్ధతులపై శిక్షణ ఇచ్చారు.కార్యక్రమంలో భాగంగా ర్యాలీలు, మారథాన్లు, సైక్లోథాన్లు తదితర పోటీలు నిర్వహించారు. సింగిల్ యూజ్ ప్లాస్టిక్పై నిషేధం, ప్లాస్టిక్కు ప్రత్యామ్నాయాలపై విద్యార్థులకు అవగాహన కల్పించారు. కొన్ని పాఠశాలల్లో గుడ్డ సంచులు పంపిణీ చేయడంతో పాటు వ్యర్థాలను వేరు చేయడం, ఇంటిలో కంపోస్టింగ్ తయారీ పద్ధతులపై కరపత్రాలను పంపిణీ చేశారు. సమీప భవిష్యత్తులో స్వచ్ఛ భారత్ను రూపొందించడంలో యువత కీలక పాత్ర పోషించి విజయవంతం చేయవలసిన అవసరాన్ని తమిళనాడు పాఠశాల, కళాశాల విద్యార్థులు తమ కార్యక్రమాల ద్వారా తెలియజేసారు.
ప్రధాన మంత్రి కార్యాలయం
ఆసియా క్రీడల పురుషుల 800 మీటర్ల పరుగులో రజతం సాధించిన మహమ్మద్ అఫ్జల్ పులిక్కలకత్ను అభినందించిన ప్రధానమంత్రి
ఆసియా క్రీడల పురుషుల 800 మీటర్ల పరుగులో రజత పతకం కైవసం చేసుకున్న ట్రాక్ అండ్ ఫీల్డ్ క్రీడాకారుడు మహ్మద్ అఫ్జల్ పులిక్కలకత్ను ప్రధానమంత్రి శ్రీ నరేంద్ర మోదీ ఇవాళ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల పురుషుల 800 మీటర్ల పరుగులో రజత పతక విజేత మహ్మద్ అఫ్జల్ పులిక్కలకత్కు నా అభినందనలు. అతని కృషి, పట్టుదల ఫలించాయి. అతడు సాధించిన ఈ విజయంపై భారత్ హర్షం ప్రకటిస్తోంది. శభాష్!” అని ప్రధానమంత్రి పేర్కొన్నారు.
ఉత్తరాఖండ్ లో 17,500 కోట్ల రూపాయల కు పైగా విలువైన 23 పథకాల లో కొన్నింటిని ప్రారంభించి, మరి కొన్నింటికి శంకుస్థాపన చేసిన ప్రధాన మంత్రి
‘‘ఉత్తరాఖండ్ ప్రజల బలం ఈ దశాబ్దాన్ని ఉత్తరాఖండ్ యొక్క దశాబ్దం గా మార్చనుంది’’
"లఖ్ వాడ్ ప్రాజెక్టు ను గురించి మొదటిసారి గా 1976వ సంవత్సరం లో ఆలోచించడమైంది. 46 సంవత్సరాల అనంతరం ఈ రోజు న, మా ప్రభుత్వంఈ ప్రాజెక్టు నిర్మాణ పనుల కు శంకుస్థాపన ను చేసింది. ఈ జాప్యం అనేది నేరం కంటే తక్కువేమీ కాదు’’
‘‘గతం తాలూకు దగా ను, ఇక్కట్టుల ను ప్రస్తుతం సౌకర్యాల లోకి మరియు సద్భావన లోకి మార్చడం జరుగుతోంది’’
‘‘ప్రస్తుతం, దిల్లీ మరియ దేహ్ రాదూన్ ప్రభుత్వాలుఅధికార లాలస తో కాక సేవా భావన తో నడుస్తున్నాయి’’
‘‘మీ స్వప్నాలు మా సంకల్పాలు; మీ అభిలాష మాకు ప్రేరణ; ఇంకా మీ యొక్క ప్రతి అవసరాన్ని నెరవేర్చడంమా బాధ్యత గా ఉంది’’
30 DEC 2021 3:28PM by PIB Hyderabad
ప్రధాన మంత్రి కార్యాలయం
జలవాయు అంశం పై నేత ల శిఖర సమ్మేళనం 
అమెరికా అధ్యక్షుడు శ్రీ జోసెఫ్ ఆర్. బైడెన్ ఆహ్వానించిన మీదట ప్రధాన మంత్రి శ్రీ నరేంద్ర మోదీ 2021 ఏప్రిల్ 22-23 తేదీల లో జలవాయు అంశం పై జరిగే నేతల శిఖర సమ్మేళనం లో వర్చువల్ పద్ధతి న పాల్గొననున్నారు. ప్రధాన మంత్రి ఏప్రిల్ 22న సాయంత్రం 5:30 నుంచి రాత్రి 7:30 వరకు జరిగే నేత ల ఒకటో సమావేశం లో తన అభిప్రాయాల ను ప్రకటిస్తారు. ‘‘2030వ సంవత్సరం వైపు మన అందరి వేగవంతమైన పరుగు’’ అనేది ఈ సమావేశానికి ఇతివృత్తం గా ఉంది.
దాదాపు మరో 40 మంది ప్రపంచ నేతలు కూడా ఈ శిఖర సమ్మేళనం లో పాలుపంచుకోనున్నారు. వారు మేజర్ ఎకోనామీజ్ ఫోరమ్  లో సభ్యత్వం కలిగివున్న దేశాల కు ప్రాతినిధ్యం వహిస్తారు. మేజర్ ఎకోనామీజ్ ఫోరమ్ ఇతర అంశాల తో పాటు జలవాయు పరివర్తన పట్ల సంవేదనశీలంగా ఉన్నది. నేత లు జలవాయు పరివర్తన, జలవాయు చర్యల ను ముందుకు తీసుకు పోవడం, జలవాయు శమనం మరియు అనుకూలనం, ప్రకృతి ఆధారిత పరిష్కారాలు, జలవాయు సురక్ష తో పాటు స్వచ్ఛ శక్తి కోసం సాంకేతిక నూతన ఆవిష్కరణల కు నిధుల ను సమీకరిస్తారు.
జాతీయ పరిస్థితులు, నిలకడతనం కలిగిన ప్రగతి ప్రాథమ్యాలను గౌరవిస్తూ, ప్రపంచం అన్ని పక్షాలను కలుపుకొని పోయేటటువంటి , ప్రతిస్పందన పూర్వకమైనటువంటి ఆర్థిక అభివృద్ధి తో పాటు జలవాయు చర్యల ను ఎలా చేపట్టగలుగుతుదనే అంశాల పైన కూడా నేత లు చర్చిస్తారు.
ఈ శిఖర సమ్మేళనం జలవాయు సంబంధి అంశాల పై దృష్టి ని కేంద్రీకరించినటువంటి ప్రపంచ సమావేశాల పరంపర లో ఒక భాగం. ఈ ప్రపంచ సమావేశాలు 2021 నవంబరు లో జరప తలపెట్టిన ‘సిఒపి26’ వరకు కొనసాగుతాయి.
అన్ని సమావేశాల ను ప్రత్యక్ష ప్రసారం చేయడం జరుగుతుంది; ప్రసార మాధ్యమాలు, ప్రజలు వీటి లో పాలుపంచుకోవచ్చును.
ఆయుష్
గోవాలో ఆయుష్ ఆరోగ్య సేవలు, పరిశోధన సౌకర్యాలు ప్రారంభం
సంప్రదాయ వైద్య విధానానాలను ప్రోత్సహించాలన్న ప్రధానమంత్రి శ్రీ నరేంద్ర మోదీ ఆశయాలకు అనుగుణంగా ఆయుష్ ఆరోగ్య సేవలు, పరిశోధన సౌకర్యాలు ఏర్పాటు
గోవాలోని రిబందర్లో ఆయుష్ ఆరోగ్య సేవలు, పరిశోధన సౌకర్యాలను ఆయుష్ మంత్రిత్వ శాఖ అందుబాటులోకి తెచ్చింది. స్థానిక ప్రజలకు తక్కువ ధరకు నాణ్యమైన ఆయుష్ ఆరోగ్య సేవలు అందుబాటులోకి తీసుకురావడానికి ఆయుష్ మంత్రిత్వ శాఖ ఈ సౌకర్యాన్ని ఏర్పాటు చేసింది. ఖనిజ, సముద్ర మూలాలు ఉన్న ఔషధాలపై పరిశోధన చేపట్టడానికి మ్యూజియం, గ్రంథాలయం, ప్రయోగశాలను కూడా ఏర్పాటు చేయాలని ఆయుష్ మంత్రిత్వ శాఖ నిర్ణయించింది.
రిబందర్లో ఆయుష్ ఆరోగ్య సేవలు, పరిశోధన సౌకర్యాలను గోవా ముఖ్యమంత్రి డాక్టర్ ప్రమోద్ సావంత్ ప్రారంభించారు. కార్యక్రమంలో కేంద్ర ఆయుష్ , ఓడరేవులు, షిప్పింగ్ మరియు జలమార్గాల మంత్రి శ్రీ సర్బానంద సోనోవాల్, కేంద్ర ఓడరేవులు, షిప్పింగ్, జలమార్గాలు, పర్యాటక శాఖ సహాయ మంత్రి శ్రీ శ్రీపాద్ యెస్సో నాయక్, గోవా ఆరోగ్య శాఖ మంత్రి శ్రీ విశ్వజిత్ రాణే ఆయుష్ మంత్రిత్వ శాఖ సీనియర్ అధికారులు పాల్గొన్నారు.
ఈ సందర్భంగా ఏర్పాటైన కార్యక్రమంలో కేంద్ర ఆయుష్ ఓడరేవులు, షిప్పింగ్ మరియు జలమార్గాల మంత్రిత్వ శాఖ మంత్రి శ్రీ సర్బానంద సోనోవాల్ మాట్లాడారు. సాంప్రదాయ వైద్యాన్ని ప్రోత్సహించాలన్న ప్రధాన మంత్రి శ్రీ నరేంద్ర మోదీ ఆకాంక్షలకు అనుగుణంగా గోవాలో ఆయుష్ ఆరోగ్య సేవలు ప్రారంభించామన్నారు ప్రాచీన వైద్య శాస్త్రం ద్వారా సమాజ సంక్షేమం సాధించవచ్చునని అన్నారు. ఖచ్చితమైన కార్యాచరణ ప్రణాళిక ద్వారా అనేక ఆరోగ్య సమస్యలను పరిష్కరించడానికి అవకాశం కలుగుతుందన్నారు.
గోవా ముఖ్యమంత్రి డాక్టర్ ప్రమోద్ సావంత్ మాట్లాడుతూ ప్రాచీన వైద్యంలో ఆయుష్ ఒక విశిష్టమైన వ్యవస్థ అని అన్నారు. 2014లో ప్రత్యేకంగా ఆయుష్ మంత్రిత్వ శాఖను ఏర్పాటు చేసిన ప్రధానమంత్రి శ్రీ నరేంద్ర మోదీ ప్రాచీన వైద్యం విధానం ప్రాధాన్యత గుర్తించారని అన్నారు. గోవా రాష్ట్రంలో పరిశోధనా సంస్థ ఏర్పాటు చేసిన కేంద్ర ఆయుష్ మంత్రిత్వ శాఖకు ఆయన కృతజ్ఞతలు తెలిపారు. ఆయుష్ హెల్త్కేర్ హబ్గా గోవా మారుతుందన్నారు.
కేంద్ర నౌకాశ్రయాలు, షిప్పింగ్, జలమార్గాలు,పర్యాటక శాఖ సహాయ మంత్రి శ్రీ శ్రీపాద్ యెస్సో నాయక్ మాట్లాడుతూ ఆధునిక వైద్య విధానంతో సంప్రదాయ వైద్య విధానాన్ని ఏకీకరణ చేయడానికి ప్రయత్నాలు జరుగుతున్నాయన్నారు. . పరిశోధనలను ప్రోత్సహించడానికి, ప్రతి గ్రామానికి ఆయుష్ను తీసుకెళ్లడానికి తమ శాఖ కృషి చేస్తుందని ఆయన తెలిపారు. ప్రజలు ఆయుష్ సేవలు పూర్తిగా పొందేలా చర్యలు తీసుకుంటామన్నారు.
ఆరోగ్య సంరక్షణ పరిశోధన కేంద్రంలో CCRAS – మినరల్ అండ్ మెరైన్ మెడిసినల్ రిసోర్సెస్ ప్రాంతీయ ఆయుర్వేద పరిశోధన సంస్థ, CCRH – క్లినికల్ రీసెర్చ్ యూనిట్ , CCRS - సిద్ధ క్లినికల్ రీసెర్చ్ యూనిట్, CCRYN - క్లినికల్ రీసెర్చ్ యూనిట్, CCRUM – యునాని స్పెషాలిటీ క్లినిక్ ఏర్పాటు చేశారు.దీనిలో ఓపీడీ,, డిస్పెన్సరీ, పంచకర్మ, ప్రయోగశాల కోసం సౌకర్యాలు కల్పించారు.
రాష్ట్రంలోని ప్రతి ప్రాంతానికి అధిక నాణ్యత, సరసమైన ఆరోగ్య సంరక్షణ అందించడానికి ఆరోగ్య సంరక్షణ పరిశోధన కేంద్రంలో నెలకొల్పిన సంస్థలు పని చేస్తాయి. మౌలిక సదుపాయాలు, మానవ వనరుల అభివృద్ధితో పాటు ప్రముఖ సంస్థలతో కలిసి సంప్రదాయ వైద్య వ్యవస్థలో పరిశోధనను ప్రోత్సహించడం, ఆధునిక వైద్య విధానంతో కలిపి ఆయుష్ సేవలకు ప్రాధాన్యత ఇవ్వడం, ఆవిష్కరణలనుప్రోత్సహించడానికి ఆయుష్ మంత్రిత్వ శాఖ కార్యక్రమాలు అమలు చేస్తోంది.
ప్రధాన మంత్రి కార్యాలయం
గుజరాత్లోని నవ్సారి రోడ్డు దుర్ఘటనలో ప్రాణనష్టంపై ప్రధాని సంతాపం
మృతుల కుటుంబాలకు పీఎంఎన్ఆర్ఎఫ్ నుంచి పరిహారం ప్రకటన
గుజరాత్లోని నవ్సారిలో సంభవించిన రోడ్డు ప్రమాదంలో ప్రాణనష్టంపై ప్రధానమంత్రి శ్రీ నరేంద్ర మోదీ తీవ్ర సంతాపం వ్యక్తం చేశారు. ఈ దుర్ఘటనలో మరణించినవారి కుటుంబాలకు ప్రధానమంత్రి జాతీయ సహాయ నిధి  నుంచి పరిహారం చెల్లించనున్నట్లు శ్రీ మోదీ ప్రకటించారు.
ఈ మేరకు ప్రధాని కార్యాలయం ఒక ట్వీట్ ద్వారా పంపిన సందేశంలో:
“నవసారి రోడ్డు ప్రమాదంలో ప్రాణనష్టం సంభవించడం దిగ్భ్రాంతి కలిగించింది. మృతుల కుటుంబాలకు నా ప్రగాఢ సంతాపం తెలియజేస్తున్నాను. క్షతగాత్రులు త్వరగా కోలుకోవాలని ప్రార్థిస్తున్నాను. మృతుల కుటుంబాలకు ‘పీఎంఎన్ఆర్ఎఫ్’ నుంచి రూ.2 లక్షల వంతున, క్షతగాత్రుల చికిత్స నిమిత్తం రూ.50,000 వంతున అందజేస్తాం: ప్రధాని మోదీ” అని ప్రకటించింది.
ఈశాన్య ప్రాంత అభివృద్ధి మంత్రిత్వ శాఖ
2019-20 నుంచి 2022-23 వరకు ఎన్ఈఎస్ఐడీఎస్ కింద రూ.2273.44 కోట్ల విలువైన 108 ప్రాజెక్టులు మంజూరు
ఈశాన్య ప్రాంత ప్రత్యేక మౌలిక సదుపాయాల అభివృద్ధి పథకం  కింద, నీటి సరఫరా, విద్యుత్, అనుసంధానానికి సంబంధించిన రంగాల నుంచి వివిధ ప్రాజెక్టులు మంజూరయ్యాయి. ముఖ్యంగా, విద్య & ఆరోగ్యం, పర్యాటక రంగాలను ప్రోత్సహించే ప్రాజెక్టులు మంజూరయ్యాయి. 2019-20 నుంచి 2022-23 మధ్య కాలంలో ఎన్ఈఎస్ఐడీఎస్ కింద రూ.2273.44 కోట్ల విలువైన 108 ప్రాజెక్టులు మంజూరయ్యాయి.
కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ జి.కిషన్రెడ్డి ఈ రోజు లోక్సభలో లిఖితపూర్వక సమాధానం రూపంలో ఈ సమాచారం అందించారు.
ఉక్కు మంత్రిత్వ శాఖ
వాహన, ఉక్కు పరిశ్రమ ప్రతినిధులతో కేంద్ర మంత్రి శ్రీ ధర్మేంద్ర ప్రధాన్ సమావేశం
వాహన, ఉక్కు పరిశ్రమ ప్రతినిధులతో కేంద్ర ఉక్కు, చమురు శాఖ మంత్రి శ్రీ ధర్మేంద్ర ప్రధాన్ సమావేశం నిర్వహించారు. ఆ వివరాలతో మంత్రి ట్వీట్లు చేశారు. "వాహన, ఉక్కు పరిశ్రమ ప్రతినిధులతో సమావేశమయ్యాను. వాహన పరిశ్రమ ప్రధాన ముడిపదార్థమైన ఉక్కును సరఫరా చేయడంలో ఉక్కు పరిశ్రమది కీలక పాత్ర. వివిధ విభాగాల్లో తీసుకొచ్చిన సంస్కరణలు, వాహన, ఉక్కు రంగాలకు ప్రోత్సాహం ఇస్తాయి. దేశీయ భవిష్యత్ అవసరాలు తీర్చేందుకు మన ఉక్కు రంగం పూర్తి సన్నద్ధంగా ఉంది. ఇది భారత్లో తయారీని బలోపేతం చేయడంతోపాటు, భారీ ఉపాధిని సృష్టిస్తుంది. వాహన పరిశ్రమ కోసం ఉక్కును సేకరించడంలో స్థానికీకరణ ప్రణాళిక, ఆత్మనిర్భర్ భారత్ మార్గదర్శక స్ఫూర్తితో నాణ్యత పెంపుపై మేం చర్చించాం" అని ట్వీట్లలో కేంద్ర మంత్రి పేర్కొన్నారు.
దేశీయ ఉక్కు రంగం, అన్ని దశల్లో అనేకమంది వాటాదారులను కలిగిన వైవిధ్య, శక్తిమంతమైన వ్యవస్థ. ప్రతి దశలోనూ సంబంధిత వర్గం తన విలువైన అనుభవనంతో ఉత్తమ పెట్టుబడులను అందిస్తోంది. ఈ అనుభవాలను మరింత పెంచి, అనుకున్న లక్ష్యాలను సాధించడానికి సమర్థవంతంగా సాధించడానికి; సీపీఎస్ఈలతో పాటు మంత్రిత్వ శాఖ, వివిధ వర్గాలతో తరచూ సమావేశాలు నిర్వహిస్తోంది.
ప్రధాన మంత్రి కార్యాలయం
హై జంప్ లో భారతదేశాని కి తొలి పతకాన్ని గెలిచినందుకు శ్రీ తేజస్విన్ శంకర్ కుఅభినందనలు తెలిపిన ప్రధాన మంత్రి
హై జంప్ లో భారతదేశాని కి ఒకటో పతకాన్ని గెలిచినందుకు శ్రీ తేజస్విన్ శంకర్ కు ప్రధాన మంత్రి శ్రీ నరేంద్ర మోదీ అభినందనలను తెలియజేశారు. హై జంప్ లో శ్రీ తేజస్విన్ శంకర్ సాధించినటువంటి ఈ కాంస్య పతకం కామన్ వెల్థ్ గేమ్స్  2022 లో ట్రాక్ ఎండ్ ఫీల్డ్ లో భారతదేశాని కి లభించిన మొట్టమొదటి పతకం.
ప్రధాన మంత్రి ఒక ట్వీట్ లో -
‘‘శ్రీ తేజస్విన్ శంకర్ చరిత్ర ను లిఖించారు. ఆయన కామన్ వెల్థ్ గేమ్స్  లో హై జంప్ పోటీ లో మనకు ప్రథమ పతకాన్ని సంపాదించి పెట్టారు. కాంస్య పతకాన్ని గెలుచుకొన్నందుకు గాను ఆయన కు ఇవే అభినందన లు. ఆయన ప్రయాసల ను చూస్తే గర్వం గా ఉంది. ఆయన భావి ప్రయత్నాల లోనూ రాణించాలి అని ఆకాంక్షిస్తున్నాను. ఆయన సాఫల్యాన్ని అందుకొంటూ ఉండు గాక.’’ అని పేర్కొన్నారు.
ఆర్థిక మంత్రిత్వ శాఖ
ఆర్థిక, పెట్టుబడుల మార్కెట్ల అధిపతులతో చర్చించిన ఆర్థిక మంత్రి శ్రీమతి నిర్మలా సీతారామన్
ఆర్థిక, పెట్టుబడుల మార్కెట్ల  నాయకులతో కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ సోమవారం ముంబైలో ముచ్చటించారు. ఈ రంగాన్ని మరింత బలోపేతం చేసేందుకు మార్గాలను అన్వేషించవలసిందిగా ఆమె పరిశ్రమ నాయకులను ఆమె కోరారు.
మహమ్మారి కాలంలో కూడా విత్త మార్కెట్లు ప్రదర్శించిన బలాన్ని గురించి ఆర్థిక మంత్రి తన తొలి వ్యాఖ్యలలో సంతృప్తిని వ్యక్తం చేశారు.
అత్యంత ప్రభావవంతమైన పద్ధతిలో ఉత్పాదక పెట్టుబడి కోసం వనరులను సరైన రీతిలో పెట్టేందుకు సమర్ధత, పారదర్శకత కోసం మార్కెట్ భాగస్వాములు కృషి చేయాలని శ్రీమతి సీతారామన్ విజ్ఞప్తి చేశారు.
పెట్టుబడిదారులను ఆకర్షించేందుకు విత్త మార్కెట్ పై నమ్మకం, విశ్వాసం అవసరమని ఆర్థిక మంత్రి నొక్కి చెప్పారు. విత్తమార్కెట్లను బలోపేతం, పెట్టుబడిదారులకు అనుకూలం చేసేందుకు వ్యవస్థల నిర్మాణ పోషించే ప్రముఖ పాత్రను మార్కెట్ భాగస్వాములకు శ్రీమతి సీతారామన్ పట్టి చూపారు.
పెట్టుబడిదారులలో అవగాహన, కెవైసి నిబంధనలు, మ్యూచ్యువల్ ఫండ్లు చొచ్చుకుపోవడం, కార్పొరేట్ బాండ్లు బలోపేతం, సరుకు సాధకాలు , మార్కెట్ వ్యవస్థ సమర్ధత గురించి వివిధ ఐడియాలను, సూచనలను వివరణాత్మకంగా చర్చించారు.
ఈ కార్యక్రమంలో పాల్గొన్నవారిలో స్టాక్ ఎక్స్చేంజీలు, క్లియరింగ్ కార్పొరేషన్లు , డిపాజిటరీలు, మ్యూచ్యువల్ ఫండ్, పరిశ్రమ, స్టాక్ బ్రోకరేజ్ సంస్థలు, మర్చెంట్ బ్యాంకర్లు, క్రెడిట్ రేటింగ్ ఏజెన్సీలకు సంబంధించిన అధికారులు ఉన్నారు.
గిరిజన వ్యవహారాల మంత్రిత్వ శాఖ
గిరిజన ఉత్పత్తుల గుర్తింపు మరియు మార్కెటింగ్ అభివృద్ధి
గిరిజనులకు ప్రోత్సాహం మరియు వారి అభివృద్ధి కోసం కేంద్ర గిరిజన వ్యవహారాల మంత్రిత్వ శాఖ దాని అధీనంలోని సంస్థ 'ట్రైబల్ కోఆపరేటివ్ మార్కెటింగ్ డెవలప్మెంట్ ఫెడరేషన్ ఆఫ్ ఇండియా లిమిటెడ్'  ద్వారా “గిరిజన ఉత్పత్తుల అభివృద్ధి మరియు మార్కెటింగ్నకు సంస్థాగత మద్దతు” అనే పథకాన్ని అమలు చేస్తోంది. ఈ పథకం కింద మార్కెట్ అభివృద్ధి కార్యకలాపాలతో పాటుగా ట్రైఫెడ్ రిటైల్ మార్కెటింగ్ కార్యకలాపాల్లోనూ పాల్గొంటోంది. గిరిజన సరఫరాదారుల నుండి  వివిధ గిరిజన ఉత్పత్తులను సేకరించడం జరుగుతుంది. వివిధ రాష్ట్రాల్లో మరియు రిటైల్ నెట్వర్క్ ఆఫ్ ట్రైబ్స్ ఇండియా షోరూమ్లు మరియు దేశ వ్యాప్త ప్రదర్శనల ద్వారా మార్కెటింగ్ కార్యక్రమాలు చేపట్టనున్నారు.
ట్రైఫెడ్ నిర్వహిస్తు్న వివిధ రకాల గిరిజనుల ఉత్పత్తులు ఈ క్రింది విధంగా ఉన్నాయి:
•మెటల్ క్రాఫ్ట్
• గిరిజన వస్త్రాలు
• గిరిజన ఆభరణాలు
• గిరిజన పెయింటింగ్లు
• చెరకు & వెదురు ఉత్పత్తులు
• టెర్రకోట & స్టోన్ పాటరీ
• బహుమతి మరియు నోవాల్టీస్ & సేంద్రీయ మరియు సహజ ఆహార ఉత్పత్తులు
“మెకానిజం ఫర్ మార్కెటింగ్ ఆఫ్ మైనర్ ఫారెస్ట్ ప్రొడ్యూస్  త్రూ మినిమమ్ సపోర్ట్ ప్రైస్  అండ్ డెవలప్మెంట్ ఆఫ్ వాల్యూ చైన్ ఫర్ ఎంఎఫ్పీ” అనే పథకంలో జోడించేందుకు గాను ఆయా రాష్ట్రాలలో గిరిజన ఉత్పత్తుల విక్రయ మరియు మార్కెటింగ్ ఏజెన్సీల వారి సౌజన్యంతో దేశ వ్యాప్తంగా మైనర్ ఫారెస్ట్ ప్రొడ్యూస్  వస్తువులను గుర్తించడమైంది. ప్రారంభంలో ఈ పథకంను రాజ్యాంగంలోని షెడ్యూల్ V కింద గుర్తించబడిన ప్రాంతాలు కలిగి ఉన్న రాష్ట్రాల్లో అమలు చేయబడింది. తొలత పది ఎంఎఫ్పీ అంశాలను కవర్ చేయబడ్డాయి. వివిధ భాగస్వామ్య పక్షాల వారు ట్రైఫెడ్తో చర్చించిన తరువాత ఈ జాబితా క్రమానుగతంగా సవరించబడింది. ప్రస్తుతం 73 ఐటమ్స్ గుర్తించారు. ఇందులో సాధారణంగా "వ్యవసాయ ఉత్పత్తులు”గా వర్గీకరించబడే 15 వస్తువులూ ఉన్నాయి. కోవిడ్ 19 మహమ్మారి కారణంగా దేశంలో నెలకొన్న అసాధారణ మరియు చాలా క్లిష్ట పరిస్థితుల కారణంగా గిరిజన సేకరణదారులచే సేకరించబడే వీటిని జాబితాలో చేర్చడమైనది.
మార్కెటింగ్ డెవలప్మెంట్ కార్యకలాపంలో భాగంగా ఈ కింది ఉత్పత్తులు కర్ణాటక నుండి సోర్స్ చేయబడుతున్నాయి: అడవి హనీ, షీకాకాయ, కాఫీ, ఉసిరి, మొదలైనవి. ఇందులో సోలిగా గిరిజన సమూహాలు పాలుపంచుకుంటున్నాయి.
“ఇన్స్టిట్యూషినల్ సపోర్ట్ ఫర్ డెవలప్మెంట్ అండ్ మార్కెటింగ్ ఆఫ్ ట్రైబల్ ప్రోడక్ట్స్ /ప్రొడ్యూస్”
మరియు “మెకానిజం ఫర్ మార్కెటింగ్ ఆఫ్ మైనర్ ఫారెస్ట్ ప్రొడ్యూస్  త్రూ మినిమమ్ సపోర్ట్ ప్రైస్  అండ్ డెవలప్మెంట్ ఆఫ్ వాల్యూ చైన్ ఫర్ ఎంఎఫ్పీ” అనే
పథకాలు డిమాండ్ ఆధారితంగాను, రాష్ట్ర ప్రభుత్వాల ప్రతిపాదనలపై ఆధారపడి ముందుకు సాగుతాయి.
ఈ సమాచారాన్ని కేంద్ర గిరిజన వ్యవహారాల సహాయ మంత్రి శ్రీమతి రేణుకా సింగ్ సరుతా ఈ రోజు లోక్సభలో లిఖితపూర్వక సమాధానం ద్వారా తెలియజేశారు.
ప్రధాన మంత్రి కార్యాలయం
శ్రీ పి. గోపినాథన్ నాయర్ కన్నుమూత పట్ల సంతాపం తెలిపిన ప్రధాన మంత్రి
ప్రముఖ గాంధేయవాది మరియు స్వాతంత్య్ర యోధుడు అయిన శ్రీ పి. గోపినాథన్ నాయర్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ పి. గోపినాథన్ నాయర్ ను భారతదేశ స్వాతంత్య్ర పోరాటాని కి ఆయన అందించిన తోడ్పాటు కు మరియు గాంధేయ సిద్ధాంతాల పట్ల ఆయన యొక్క అచంచలమైనటువంటి కట్టుబాటు కు గాను స్మరించుకోవడం జరుగుతుంది. నేను ఆయన కన్నుమూత వార్త విని బాధపడుతున్నాను. ఆయన కుటుంబాని కి మరియు ఆయన అభిమానుల కు ఇదే నా సంతాపం. ఓమ్ శాంతి.’’ అని పేర్కొన్నారు.
మంత్రిమండలి
జవహర్లాల్ నెహ్రూ స్టేడియం నుంచి కక్కనాడ్ మీదుగా ఇన్ఫోపార్క్ వరకు కొచ్చి మెట్రో రైల్ రెండవ దశ ప్రాజెక్టు కు ఆమోదం తెలిపిన కేంద్ర మంత్రివర్గం 11.17 కి.మీ పొడవు, 11 స్టేషన్ల తో రూ.1,957.05 కోట్ల వ్యయంతో రెండవ దశ
జవహర్లాల్ నెహ్రూ స్టేడియం నుండి కక్కనాడ్ మీదుగా ఇన్ఫోపార్క్ వరకు రూ. 1,957.05 కోట్లతో కొచ్చి మెట్రో రైలు ప్రాజెక్టు రెండవ దశ అమలుకు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం ఆమోదం తెలిపింది.
ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గ సమావేశం, కొచ్చి మెట్రో రైల్ ప్రాజెక్టు కొచ్చి మెట్రో రైల్ రెండవ దశ ను జవహర్లాల్ నెహ్రూ స్టేడియం నుండి ఇన్ఫోపార్క్ వరకు కక్కనాడ్ మీదుగా 11.17 కి.మీ.లు పొడవుతో 11 స్టేషన్ లతో రూ.1,957.05 కోట్ల వ్యయంతో అమలుకు ఆమోదం తెలిపింది. సీపోర్ట్ ఎయిర్పోర్ట్ రోడ్డు రోడ్డు విస్తరణతో సహా ఫేజ్ -2 కోసం సన్నాహాలు బాగా జరుగుతున్నాయి.
కొచ్చిలో అలువా నుంచి పేట వరకు 25.6 కి.మీ.ల పొడవున 22 స్టేషన్లు, రూ.5181.79 కోట్ల పూర్తి వ్యయంతో మొదటి దశ పూర్తిగా పనిచేస్తోంది.
పేట నుంచి ఎస్ ఎన్ జంక్షన్ వరకు 1.80 కిలోమీటర్ల వయాడక్ట్ తో కొచ్చి మెట్రో ఫేజ్ 1ఎ ప్రాజెక్టు రూ.710.93 కోట్లతో ఆమోదించబడింది. ఈ ప్రాజెక్టును రాష్ట్ర రంగ ప్రాజెక్టుగా అమలు చేస్తున్నారు. ప్రస్తుతం ప్రాజెక్ట్ కు సంబంధించిన అన్ని నిర్మాణ కార్యకలాపాలు పూర్తయ్యాయి. ప్రాజెక్ట్ ప్రారంభోత్సవానికి సిద్ధంగా ఉంది.
ఎస్ ఎన్ జంక్షన్ నుంచి త్రిపుణితురా టెర్మినల్ వరకు 1.20 కిలోమీటర్ల దూరంతో కొచ్చి మెట్రో ఫేజ్ 1 బి ప్రాజెక్టు రాష్ట్ర సెక్టార్ ప్రాజెక్టుగా నిర్మాణంలో ఉంది.
నిధుల నమూనా:
|
|
క్రమసంఖ్య
|
|
మూలం
|
|
మొత్తం 
|
|
% సహకారం
|
|
1.
|
|
కేంద్ర ప్రభుత్వ వాటా
|
|
274.90
|
|
16.23%
|
|
2.
|
|
కేరళ ప్రభుత్వ వాటా
|
|
274.90
|
|
16.23%
|
|
3.
|
|
కేంద్ర పన్నులో 50 శాతం భారత ప్రభుత్వ అనుబంధ రుణం
|
|
63.85
|
|
3.77%
|
|
4.
|
|
కేంద్ర పన్నులో 50 శాతం కేరళ ప్రభుత్వ అనుబంధ రుణం
|
|
63.85
|
|
3.77%
|
|
5.
|
|
ద్వైపాక్షిక/బహుపాక్షిక ఏజెన్సీల నుండి రుణాలు
|
|
1016.24
|
|
60.00%
|
|
6.
|
|
భూమి, R&R మరియు PPP భాగాలు మినహా మొత్తం ఖర్చు
|
|
1693.74
|
|
100.00%
|
|
7.
|
|
R&R వ్యయంతో సహా భూమిపై కేరళ ప్రభుత్వ రుణభారం
|
|
82.68
|
|
|
|
8.
|
|
రాష్ట్ర పన్నులను కేరళ ప్రభుత్వం భరించాలి
|
|
94.19
|
|
|
|
9.
|
|
నిర్మాణ సమయంలో వడ్డీ  రుణాలు మరియు ఫ్రంట్ ఎండ్ రుసుములను కేరళ ప్రభుత్వం భరించాలి
|
|
39.56
|
|
|
|
10.
|
|
పబ్లిక్ ప్రైవేట్ పార్టనర్షిప్ ఫ్యాక్టర్స్ 
|
|
46.88
|
|
|
|
11.
|
|
మొత్తం పూర్తి ఖర్చు
|
|
1957.05
|
|
నేపథ్యం :
కేరళలో అతిపెద్ద నగరమైన కొచ్చి రాష్ట్రంలో అత్యధిక జనసాంద్రత కలిగిన నగరం కూడా. ఇది విశాలమైన మెట్రోపాలిటన్ ప్రాంతంలో భాగం, ఇది కేరళలోని అతిపెద్ద పట్టణ సముదాయం. కొచ్చి మెట్రోపాలిటన్ ఏరియాలో 2013 లో దాదాపు 20.8 లక్షలు , 2021 లో 25.8 లక్షలు మరియు 2031 నాటికి 33.12 లక్షల జనాభా ఉంటుందని అంచనా వేయబడింది .
మహిళా, శిశు అభివృద్ధి మంత్రిత్వ శాఖ
గ్రామీణ మహిళల సాధికారత
మహిళల రక్షణ, భద్రత, సాధికారతను ఒకే గొడుకు కిందకు తెచ్చే భారత మహిళా, శిశు అభివృద్ధి మంత్రిత్వశాఖ ఈ ఆర్థిక సంవత్సరం నుంచే ‘మిషన్ శక్తి’ పేరుతో మహిళా సమగ్ర సాధికారత కార్యక్రమాన్ని ప్రారంభించాలని నిర్ణయించింది. ఈ కార్యక్రమంలో మహిళా సాధికారత కోసం పనిచేస్తున్న రాష్ట్ర, జిల్లాస్థాయి హబ్ లు, మహిళా సహాయ కేంద్రాలు, వన్ స్టాప్ సెంటర్లు, బేటీ బచావో బేటీ పడావో, సఖి నివాస్, వర్కింగ్ ఉమెన్ హాస్టల్స్, శక్తి సదన్స్, మహిళా గృహాలను భాగస్వాములను చేయాలని నిర్ణయించింది.
సమాజ భాగస్వామ్యం ద్వారా గ్రామీణ మహిళలను శక్తివంతం చేయడానికి, ప్రభుత్వ పథకాలు మరియు కార్యక్రమాలకు అనుసంధానం చేయడానికి.. అవగాహన కల్పించడానికి కేంద్ర మహిళా శిశు అభివృద్ధి మంత్రిత్వ శాఖ 2017, నవంబర్ నుండి మహిళా శక్తి కేంద్రం  పథకాన్ని అమలు చేస్తోంది. జిల్లా స్థాయిలో బేటీ బచావో బేటీ పఢావో  పథకాన్ని మరింత సమర్థవంతంగా అమలయ్యేలా చేయడం మహిళా శక్తి కేంద్రం ప్రధాన లక్ష్యంగా పెట్టుకుంది. ఈ పథకం కింద 2018-19 నుండి 2020-21 వరకు కేటాయించిన నిధులను అనుబంధంలో చూడవచ్చు.
దేశంలోని గ్రామీణ మహిళల సమగ్ర పురోగతికి భారత ప్రభుత్వంలోని ఇతర మంత్రిత్వ శాఖలు కూడా పలు చర్యలు తీసుకుంటున్నాయి. వ్యవసాయ మరియు రైతు సంక్షేమ మంత్రిత్వ శాఖ క్రింద, వ్యవసాయ మరియు రైతు సంక్షేమ శాఖ యొక్క వివిధ లబ్ధిదారుల ఆధారిత పథకాల ద్వారా మహిళా రైతులపై కనీసం 30% ఖర్చు పెట్టేలా మార్గదర్శకాలు చేస్తున్నాయి.
కేంద్ర ప్రభుత్వ నైపుణ్య అభివృద్ధి మరియు వ్యవస్థాపక మంత్రిత్వ శాఖ... స్వల్పకాలిక శిక్షణ  మరియు రికగ్నిషన్ ఆఫ్ ప్రియర్ లెర్నింగ్  ప్రధానాంశంగా ప్రధాన్ మంత్రి కౌశల్ వికాస్ యోజన  ను అమలు చేస్తుంది. పిఎంకెవివై కింద, గ్రామీణ మహిళలతో సహా నిరుద్యోగ యువతకు ఉపాధి కల్పించడానికి మరియు వారి జీవనోపాధిని సంపాదించుకోవడానికి స్వల్పకాలిక నైపుణ్య శిక్షణ ఇస్తున్నారు. 10.07.2021 నాటికి 47,21,529 మంది మహిళా అభ్యర్థులకు పిఎంకెవివై కింద శిక్షణ ఇచ్చారు.
కేంద్ర మహిళా, శిశు అభివృద్ధి శాఖ మంత్రి స్మృతి జుబిన్ ఇరానీ రాజ్యసభలో గురువారం లిఖిత పూర్వక సమాధానంలో ఈ సమాచారాన్ని తెలిపారు.
ప్రధాన మంత్రి కార్యాలయం
మయన్మార్లో కాలాదాన్ మల్టీ మోడల్ ట్రాన్సిట్ ట్రాన్స్పోర్ట్ ప్రాజెక్టు కింద నిర్మించిన సిట్వే రేవుకు శ్యామాప్రసాద్ ముఖర్జీ ఓడరేవు నుంచి తొలి నౌకను నడపడంపై ప్రధానమంత్రి ప్రశంస
భారత్లోని శ్యామాప్రసాద్ ముఖర్జీ ఓడరేవు నుంచి మయన్మార్లో ‘కాలాదాన్ మల్టీ మోడల్ ట్రాన్సిట్ ట్రాన్స్’పోర్ట్ ప్రాజెక్టు’ కింద నిర్మించిన ‘సిట్వే’ రేవుకు తొలి నౌకను నడపడాన్ని ప్రధానమంత్రి శ్రీ నరేంద్ర మోదీ ప్రశంసించారు.
దీనిపై కేంద్ర ఓడరేవులు-నౌకాయానం-జలమార్గాల శాఖ సహాయ మంత్రి శ్రీ శంతను ఠాకూర్ ట్వీట్ను ప్రజలతో పంచుకుంటూ పంపిన సందేశంలో:
“అనుసంధానం, వాణిజ్య విస్తరణకు సంబంధించి ఇదొక గొప్ప సమాచారం” అని ప్రధానమంత్రి అభివర్ణించారు.